ཨེ་སི་ཏྲན་སྦི་ལོཀ་ཏུ་རང་ལུས་མེར་བསྲེགས་ཀྱི་དོན་རྐྱེན་དང་པོ་དེ་ནི་སྤྱི་ལོ་༡༩༦༨ལོར་བྱུང་ཡོད་༼རེའུ་མིག་༣གཟིགས།༽དོན་རྐྱེན་འདི་ཡང་ནང་པའི་གྲྭ་པ་ཚོས་བློ་བསྐྱེད་ལ་བརྟེན་ནས་བྱུང་བ་ཡིན་པ་གསལ་པོ་རེད།ཁོང་གི་བྱ་སྤྱོད་དེ་ལ་དམར་ཤོག་དྲིལ་བསྒྲགས་པ་ཚོའི་འགྲེལ་བཤད་ནང་ཁོས་ཨ་རི་བཙན་རྒྱལ་རིང་ལུགས་ལ་ངོ་རྒོལ་བྱས་པ་རེད་ཅེས་རྟག་ཏུ་རྗེས་དྲན་ཞུ་བཞིན་མཆིས།དམར་ཤོག་རྒྱལ་ཁབ་ཁག་དང་དེ་བཞིན་ལྷོ་ཝི་ཏི་ནམ་གྱི་ནང་པ་ཚོས་རང་ལུས་མེར་བསྲེགས་ནི་སྤྱི་ཚོགས་ཀྱི་གྱེན་ལངས་ཆེད་དུ་བཀོལ་སྤྱོད་བྱེད་བཞིན་ཡོད་པ་དང་།དེའི་དམིགས་ཡུལ་ནི་སྲིད་དབང་དང་སྡུག་རྩུབ་ཀྱི་དྲག་གནོན་ལ་ཕས་རྒོལ་བྱེད་ཆེད་ཡིན་པ་རེད།ཁོང་ཚོའི་དམིགས་ཡུལ་དང་རེ་བ་ནི་རྩ་འཛིན་བཅས་མི་འདྲ་བ་སོ་སོར་ཡོད་མོད།ཨེ་སི་ཏྲན་སྦི་ལོཀ་ཏུ་རང་ལུས་མེར་བསྲེགས་དང་པོ་བཏང་མཁན་ནི་རི་ཞར་ཌི་ཤི་ཝེ་ཡི་ཙི་ལགས་རེད།ཁོང་ནི་པོ་ལི་ཤི་ཡའི་མི་མང་ཞབས་ཞུ་བ་ཞིག་ཡིན་པ་དང་ཁོང་གིས་ཟླ་བ་བརྒྱད་པའི་ནང་དུ་ཅེག་སི་ལོ་ཝ་ཀི་ཡ་ལ་ཝཱར་སོ་ཝ་པེག་རྒྱལ་ཁབ་ལྔ་ཡིས་བཙན་འཛུལ་ལ་ངོ་རྒོལ་ཆེད་དུ་རང་ལུས་མེར་བསྲེགས་བྱས་ཡོད།འོན་ཀྱང་༡༩༦༨ལོའི་ཟླ་བ་༩ཚེས་༨ཀྱི་དོན་རྐྱེན་དེ་ནི་རེ་བ་ལྟར་གྲུབ་འབྲས་ཐོན་མེད་པར་བརྟེན་གསང་བའི་ཉེན་རྟོག་ཁང་དུ་ཅུང་ཟད་གནས་ཡོད་པ་ལས་དེ་མིན་རིམ་བཞིན་བརྗེད་པ་རེད།འོན་ཀྱང་པ་ལ་ཁའི་རང་ལུགས་མེར་བསྲེགས་དེ་ནི་གཞན་དང་མི་འདྲ་བའི་ནུས་ཤུགས་ཆེན་པོ་ཞིག་ཐོན་ཡོད་པ་དང་དེ་ནི་ཅེག་སི་ལོ་ཝ་ཀི་ཡ་ཙམ་མ་ཟད་ཕྱི་རྒྱལ་ཁག་ཏུ་ཡང་ཁྱབ་ཡོད།མི་དམངས་ཀྱི་ཡ་ལན་རྣམས་ཨེ་སི་ཏྲན་སྦི་ལོཀ་ཏུ་ཡོད་པའི་དམར་པོའི་གསར་འགྱུར་ཏུ་ཡང་ཐོན་ཡོད་པ་རེད།དེ་རྗེས་ཀྱི་ཟླ་བའི་ནང་དུ་མི་མང་དག་ཞིག་གིས་ཡཱན་པ་ལ་ཁའི་རྗེས་སུ་འབྲང་ཡོད་དེ།དེ་དག་ལས་ཁག་ཅིག་ནི་ཅེག་མི་རིགས་ཡཱན་ཛྷ་ཡི་ཙི།ཨེས་ཛན་པེ་ལོ་སེཀདང་།ཁག་ཅིག་རྒྱལ་ཁབ་གཞན་ནས་བསླེབས་པ་རེད་ཤན་དྷོར་སྦའུ་ཝེར།ཁོང་ནི་ཧང་གྷི་རིའི་གཞོན་སྐྱེས་ཤིག་རེད།ཨེ་ལི་ཇྷ་ཧུ་རིབ་སི་།རང་ལོ་ཉི་ཤུ་ཡིན་པའི་ཇིའུ་དང་ལཱ་ཏིན་སློབ་གཉེར་བ་ཞིག།སྤྱི་ལོ་༡༩༧༢ཟླ་བ་༥ཚེས་༡༤ལ་རང་ལོ་༡༩ཡིན་པའི་ལས་རྩོལ་བ་རཱོ་མ་སི་ཀ་ལན་ཏཱ་ཡིས་ཀཱའུ་ཎ་སི་རུ་རང་ལུས་མེར་བསྲེགས་བྱས་ཏེ་ལི་ཐུའུ་ནི་ཡ་ཡིས་བཙན་འཛུལ་ངོ་རྒོལ་བྱས་ཡོད་ཅིང་།ཁྲོམ་ལམ་གང་སར་གྱེན་ལངས་ཟིང་འཁྲུགས་དང་གཡོ་རླབས་གསར་པ་ཞིག་བྱུང་ཡོད།སྤྱི་ལོ་༡༩༧༦ཟླ་བ་༨ཚེས་༡༨ཉིན་གནམ་བདག་ཡེ་ཤུའི་སློབ་དཔོན་ཨོ་སི་ཀར་སྦི་རུ་སི་ཝི་ཙེ་ལགས་ཀྱིས་ཡེ་ཤུའི་ཆོས་ཁང་དང་མངའ་སྡེ་འཛིན་སྐྱོང་དབར་མཉམ་འབྲེལ་བྱས་པ་དེར་ངོ་རྒོལ་བྱས་ཏེ་རང་རྒྱལ་དུ་རང་ལུས་མེར་བསྲེག་བཏང་ཡོད་པ་དེར་ཤར་ཕྱོག་ཇ་མན་ཚོགས་པས་ཁ་གསལ་ལན་འདེབས་བྱས་ཡོད།སྤྱི་ལོ་༡༩༧༨ལོའི་ཟླ་བ་༦ཚེས་༢༣ལ་ཁ་རི་མིན་ཏ་ཏར་ཡི་ཞིང་པའི་མིང་ལ་མུའུ་སཱ་མཱ་མུའུ་ཏ་ཞེས་པ་ཞིག་གིས་རང་གི་ལས་རོགས་གཅིག་རང་ཡུལ་ནས་རྒྱང་འབུད་བཏང་བར་ངོ་རྒོལ་གྱིས་རང་ལུས་མེར་བསྲེགས་བཏང་ཡོད།ཨེ་སི་ཏྲན་སྦེ་ལོཀ་གཞན་དུ་བྱུང་བའི་ཚེ་སྲོག་གི་དཔལ་འབར།ཚོར་དོ་སྣང་དེ་ཙམ་བྱུང་མེད་པའམ་སྣང་མེད་བྱེད་པ་གང་ཡིན་ཆ་མི་འཚལ།ཁོང་ཚོས་ཁེར་རྐྱང་གིས་བྱ་སྤྱོད་སྤེལ་བར་བརྟེན་གོང་རིམ་པས་རྟག་ཏུ་ཁོང་ཚོའི་ལས་འགུལ་རྣམས་གསང་རྒྱ་བྱས་པ་མ་ཟད་ཁོང་ཚོ་ལ་ཀླད་པ་སྐྱོན་ཅན་རེད་ཅེས་ངན་ཁག་དཀྲི་ཡི་ཡོད།གནས་ཚུལ་འདི་དག་ནི་དམར་ཤོག་ཉམ་རྒུད་དུ་གྱུར་རྗེས་གཞི་ནས་ཤེས་རྟོགས་ཡོང་གི་ཡོད་པ་རེད།སྒེར་པས་བྱ་སྤྱོད་སྤེལ་མཁན་རྣམས་ལ་དེང་སང་དྲན་རྟེན་དང་རྟགས་མ་སོགས་བཞེངས་ཡོད་ཅིང།ལས་འགུལ་བ་རེ་ཟུང་ལ་དབུས་གཞུང་གི་གཟེངས་རྟགས་འདེགས་འབུལ་གྱིས་གུས་བརྩི་ཆེན་པོ་ཞུ་བཞིན་ཡོད་དོ།།